- Imagini cu reușita fostului mijlocaș de la Rapid
- Cum au reacționat foștii colegi
- Fenomenul televiziunii în România: Chefi la cuțite. Noua generație. Din 18 Martie, Luni, Marți și Miercuri 20:30 pe Antena 1 și AntenaPLAY. Hai la masă, România!
Alex Ioniță a marcat un gol de senzație în China! Fostul jucător de la Rapid a înscris pentru prima dată de la transferul în campionatul asiatic.
Ioniță a plecat de la Rapid în această iarnă la Yunnan Yukun, formație care activează în liga a 2-a din China. Oficialii au plătit doar suma de 50.000 de euro în schimbul jucătorului.
Alex Ioniță a marcat un gol de senzație în China
La al doilea meci jucat pentru noua sa echipă, Alex Ioniță a marcat un gol fabulos. În cadrul partidei cu NJ City, mai exact în minutul 61 al partidei, fostul jucător de la Rapid a preluat mingea în careu și a trimis un "trasor", care s-a oprit direct în poarta adversă.
View this post on Instagram
A post shared by Alexandru Ioniţă (@alexionita31)
Duelul respectiv s-a încheiat cu victoria echipei lui Alex Ioniță, cu scorul de 2-1.
Chiar fostul jucător de la Rapid a postat reușita pe contul personal de Instagram. În secțiunea de comentarii a postării, foștii săi colegi, au reacționat rapid:
"Calitate Maree!" – Andrei Ciobanu, "🔥" – Kehinde Fatai și "❤👏 – Cătălin Cîrjan", au fost doar câteva dintre reacțiile de la golul lui Alex Ioniță.
Mesajul emoţionant al lui Alex Ioniţă pentru rapidişti, după transferul în China
Mesajul emoţionant al lui Alexandru Ioniţă pentru rapidişti, după transferul în China. Mijlocaşul ofensiv a plecat de la echipa din Giuleşti şi va încasa un salariu uriaş la Yunnan Yukun, de 500.000 de euro pe sezon.
Alexandru Ioniţă a avut un mesaj emoţionant pentru rapidişti, după ce a fost prezentat oficial de noua echipă. Ioniţă a recunoscut că nu se aştepta să plece în acest moment de la Rapid.
"E un sentiment mai ciudat. E o fericire şi o tristeţe în acelaşi timp. Începe o nouă aventură pentru mine, dar în acelaşi timp plec de acasă. Rapid înseamnă acasă. Tot ce am făcut a fost pentru echipă, nu pentru mine individual.
Vreau să se înţeleagă că eu am dat totul pentru Rapid. O să îmi dor de atmosferă, de grup, de colegi, conducere, de stadion, de tot. Nici eu nu mă gândeam că o să plec şi am zis să îmi aştept rândul", a spus Alexandru Ioniţă într-un interviu acordat Rapid TV.
Cinci goluri şi două pase decisive a reuşit Ioniţă în cele 18 meciuri din această ediţie a Ligii 1. Nu a mai fost titular din luna decembrie, motiv pentru care a acceptat să fie transferat.
Ioniță este un produs al academiei din Giulești. A fost promovat la echipa mare în anul 2012. A fost legitimat apoi la: Astra, CFR Cluj și Universitatea Craiova. Echipa din Gruia îl împrumuta înapoi la Astra în 2021, iar, în cele din urmă, s-a întors la Rapid, în 2021.